เวลาโกนหนวดแล้วจะมี ดวงขาวๆ บางครั้งมีอาการคัน และ ลอกเป็นแผ่นๆ คืออะไรคับ รักษายังไง มีรูปครับ
สวัสดีค่ะ อาการเป็นดวงขาวๆ และมีอาการคันและลอกเป็นแผ่นตามแนวที่โกนหนวดนั้น อาจจะเกิดการเป็นรอยขาวตามหลังการอักเสบ เช่นรูขุมขนอักเสบ ซึ่งสัมพันธ์กับการโกนหนวดได้ สาเหตุอื่นๆเช่นการติดเชื้อรากลุ่มกลากหรือเกลื้อน การติดเชื้อแบคทีเรียที่ผิวหนัง หรือเป็นผิวแห้งจากการขาดการบำรุง การมีผื่นผิวหนังอักเสบจากการแพ้สัมผัสต่างๆเช่นแพ้สารใดๆในน้ำยาโกนหนวด ใบมีดโกนที่ใช้ เป็นต้นเบื้องต้นงดการโกนขนไปก่อน ใช้น้ำเปล่าสะอาดล้างภายนอก ใช้ครีมบำรุงให้ความชุ่มชื้นได้ หากคันมากสามารถรับประทานยาแก้คันเพื่อบรรเทาอาการ แต่ไม่ไปแกะเกาบริเวณที่เป็นเพื่อลดโอกาสการติดเชื้อแบคทีเรียซ้ำซ้อน ควรไปพบแพทย์หากอาการเป็นลุกลาม คันมาก ผิวลอกเยอะ ทาครีมบำรุงหรือกินยาแก้คันแล้วไม่ดีขึ้น